Едгар Лий Мастърс
Ан Рътлидж

Превод от английски: Кръстьо Станишев, —

chitanka.info

Ан Рътлидж[0]

От мен струят невидими и непознати

звуците на безсмъртна музика…

„Злоба — към никого, милост — за всички.“

Аз припомням за прощението на милиони към милиони,

за чистото лице на една нация,

озарено от справедливост и истина.

Аз съм Ан Рътлидж, която под тези забравени бурени спи,

в живота обичана от Ейбрахам Линкълн,

венчана за него, но не чрез брачен съюз,

а посредством раздяла.

Републико, цъфти навеки

върху праха на моите гърди.

[0] Девойка, в която като младеж е бил влюбен Линкълн. Ан Рътлидж е умряла в 1835 г. на 23 години. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.